stanford-oval/wikipedia huggingface dataset:
Żabka

Żabka, Warszawa.
Żabka on elintarvikekauppaketju, joka operoi yli 2 400 myymälää Puolassa ja Tšekin tasavallassa. Ketjun liikevaihto oli 650 miljoonaa euroa vuonna 2010.
Penta Investment -sijoitusyhtiö osti Żabkan vuonna 2010, mutta päätyi myymään ketjun Tšekin toiminnot englantilaiselle Tescolle vuonna 2010. 2011 Penta Investment myi myös Puolan Żabka Polskan Mid Europa Partners-yhtiölle.
Natsuki Tanii

Natsuki Tanii (s. 2003) on japanilainen kiipeilijä, joka on erikoistunut lead-kiipeilyyn. Hänellä on kaksi pronssia lead-kiipeilyn maailmancupeista, yksi hopea Aasianmestaruuskisoista ja kolme kultaa ja kolme hopeaa nuorten maailmanmestaruuskisoista.
Kilpailujen tuloksia > MM-kisat > Nuorten

| Laji | 2017 | 2018 | 2022 |
| --- | --- | --- | --- |
| Lead | 2. | 1. | 2. |
| Boulder | 2. | 1. | 8. |
| Nopeus | 35. | 36. | - |
| Yhdistetty | 1. | - | - |
Kilpailujen tuloksia > MM-kisat > Aikuisten

| Laji | 2021 |
| --- | --- |
Lead: 6.
Boulder: 16.
Kilpailujen tuloksia > Aasianmestaruus > Nuorten

| Laji | 2017 | 2018 |
| --- | --- | --- |
| Lead | 2. | 3. |
| Boulder | 2. | 1. |
| Nopeus | 9. | 24. |
Kilpailujen tuloksia > Aasianmestaruus > Aikuisten

| Laji | 2022 |
| --- | --- |
Lead: 5.
Boulder: 4
Yhdistetty: 2
Kilpailujen tuloksia > Maailmancup mitalit > Lead

| Kausi | Kulta | Hopea | Pronssi | Yht>  |
| --- | --- | --- | --- | --- |
| 2019 | 0 | 0 | 1 | 1 |
| 2023 | 0 | 0 | 1 | 1 |
| Yht. | 0 | 0 | 2 | 2 |
Kilpailujen tuloksia > Japan Cup

| Laji | 2015 | 2017 | 2018 | 2019 | 2020 | 2021 | 2022 | 2023 | 2024 |
| --- | --- | --- | --- | --- | --- | --- | --- | --- | --- |
| Lead | 23. | 9. | 5. | 6. | 5. | 4. | 3. | 2. | 8. |
| Boulderointi | - | 10. | 6. | 9. | 5. | 5. | 15. | 13. | 34. |
| Nopeus | - | - | - | 19. | 13. | - | - | - | - |
| Yhdistetty | - | - | 3. | 4. | 3. | 4. | 8. | 13. | - |
Muurahaispeipot

| Muurahaispeipot |
| --- | --- |
 Keltamuurahaispeippo (Parmoptila rubrifrons)
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Loistopeipot Estrildidae
Suku::  Muurahaispeipot Parmoptila  Cassin, 1859
Katso myös
   Muurahaispeipot Wikispeciesissä   Muurahaispeipot Commonsissa 
Infobox OKNimi-testi OK: 
Muurahaispeipot (Parmoptila) on loistopeippojen heimoon kuuluva varpuslintusuku. Muurahaispeippojen sukuun kuuluu BirdLifen mukaan 3 lajia.
Muurahaispeippoihin kuuluvia lajeja

Keltamuurahaispeippo (Parmoptila rubrifrons)
Muurahaispeippo (Parmoptila woodhousei)
Punamuurahaispeippo (Parmoptila jamesoni)
Aiheesta muualla

ITIS: Parmoptila (englanniksi)
Niclas Lucenius

| Niclas Lucenius |
| --- | --- |

Henkilötiedot
Syntynyt: 3. toukokuuta 1989 (ikä 35) Turku, Suomi
Kansalaisuus:   Suomi
Jääkiekkoilija
Lempinimi:  Lucce, Lusse
Pelipaikka:  keskushyökkääjä
Maila:  vasen
Pituus:  183 cm
Paino:  92 kg
Seura
Seura:  SC Csíkszereda
Sarja:  Erste Liga
Pelaajaura
Pääsarjaura:  2006–
Aik. seurat:  Tappara (SML) LeKi (Mestis) Dinamo Riika (KHL) TPS (SML) Rapperswil-Jona Lakers (NLB) HC Banská Bystrica (SloEL) Eispiraten Crimmitschau (DEL2) TUTO Hockey (Mestis) HPK (SML) Düsseldorfer EG (DEL) Sport (SML) Krefeld Pinguine (DEL) EHC Lustenau (AlpsHL) Dragons de Rouen (Ranska) HC 19 Humenné (SloEL)
NHL-varaus:  115. varaus, 2007 Atlanta Thrashers
KHL-varaus:  122. varaus, 2010 Dinamo Riika
Niclas Juhani Lucenius (s. 3. toukokuuta 1989 Turku) on suomalainen jääkiekkoilija. Pääsääntöisesti Lucenius on keskushyökkääjä, mutta pystyy pelaamaan tarvittaessa myös laidassa.
Ura > Seuraura

Lucenius on Turun Tovereiden kasvatti. Hän pelasi Tapparassa kausilla 2006–2011. Keväällä 2008 hän pelasi LeKissä.
NHL-seura Atlanta Thrashers varasi Luceniuksen vuoden 2007 varaustilaisuudessa neljännellä kierroksella numerolla 115. KHL:n varaustilaisuudessa kesällä 2010 myös Dinamo Riika varasi Luceniuksen numerolla 122. Lucenius siirtyi Riikaan kesällä 2011. Juuri ennen kauden 2012–2013 alkua Dinamo Riika tiedotti, ettei Lucenius jatka joukkueessa. Tämän jälkeen Lucenius siirtyi takaisin Tapparaan, jossa pelasi seuraavan kauden. Lucenius siirtyi TPS:ään kaudelle 2013–2014 ja pelasi siellä kaksi kautta, jonka jälkeen siirtyi Vaasan Sportiin.
Kaudella 2017–2018 Lucenius oli eräs Mestiksen dominoivimmista hahmoista edustaen Turun Tovereita. Kaudella 2018–2019 hän siirtyi Lempäälän Kisasta HPK:hon ja takaisin liigapelien pariin. Lucenius ja HPK purkivat sopimuksensa helmikuussa 2020 ja Lucenius siirtyi  DEL-liigassa pelaavaan Düsseldorfer EG:hen loppukauden mittaisella sopimuksella.
Lucenius teki maaliskuussa 2020 yksivuotisen sopimuksen Vaasan Sportin kanssa.
Ura > Maajoukkueura

| Mitalit> Maa:   Suomi.Miesten jääkiekko.Alle 18-v. MM-kilpailut  | Mitalit> Maa:   Suomi.Miesten jääkiekko.Alle 18-v. MM-kilpailut  | Mitalit> Maa:   Suomi.Miesten jääkiekko.Alle 18-v. MM-kilpailut  | Maa:   Suomi> Miesten jääkiekko. |
| --- | --- | --- | --- |
|  Hopeaa | Ruotsi 2006 | jääkiekko |  |
Lucenius pelasi kahdesti sekä alle 18-vuotiaiden että alle 20-vuotiaiden MM-kilpailuissa. Hän oli Suomen alle 18-vuotiaiden MM-joukkueen ainoa vuonna 1989 syntynyt pelaaja kevään 2006 hopeaa voittaneessa joukkueessa. Kaudella 2009–2010 hän pelasi yhden A-maaottelun, jossa teki myös maalin.
Żagańin piirikunta

Żagańin piirikunta on piirikunta Lubuszin voivodikunnassa läntisessä Puolassa. Se on nimetty keskuskaupunkinsa Żagańin mukaan. Piirikunta sisältää Żagańin lisäksi 4 muuta kuntaa, Szprotawa (14 km kaakkoon), Iłowa (15 km lounaaseen), Małomice (12 km kaakkoon) ja Gozdnica (25 km lounaaseen).
Piirikunnan kokonaispinta-ala on 1131.29 km2 ja vuonna 2006 sen kokonaisasukasluku oli 82 226, josta Żagańissa 26 580, Szprotawassa 12 613, Iłowassa 3 975, Małomicessa 3 623 ja Gozdnicassa 3 454, sekä maalla 31 981.
Nidda

Nidda (hepr. ‏נדה‎, nida) on hepreankielinen käsite, joka sananmukaisesti tarkoittaa erottautumista. Juutalaisuudessa sanaa käytetään naisten kuukautisiin liittyvistä säännöistä. Toinen nimi näille säännöille on taharat hamishpacha, eli perhepuhtauslait. Sana voi tarkoittaa myös naista, jolla on ollut kuukautiset, mutta joka ei ole suorittanut mikvessä upottautumisen rituaalia.
Toora kieltää 3. Mooseksen kirjassa sukupuolisuhteet naisen kanssa, joka on nidda (3. Moos. 18:19). Tooran mukaan nainen ja mies, jotka harrastavat seksiä, kun nainen on niddah, saavat molemmat rangaistukseksi karetin (3. Moos. 20:19). Toorassa on myös muita kuukautisiin liittyviä kieltoja, joita ei nykyjuutalaisuudessa noudateta. Nykyään ortodoksijuutalaisuudessa noudatettavien sääntöjen mukaan naisesta tulee nidda, kun hänen kuukautisensa alkavat tai hän näkee verta, joka tulee ulos hänen kehostaan.  Kuukautisten päättymisen jälkeen naisen tulee laskea seitsemän päivää, joita kutsutaan seitsemäksi puhtaaksi päiväksi. Niiden aikana naisen tulee tehdä sisäisiä tutkimuksia, joilla hän tarkistaa valkoisen kangaspalan avulla, että kuukautisvuoto on päättynyt. Näiden seitsemän päivän jälkeen hänen tulee puhdistautua ja sen jälkeen upottautua mikveen. Mikvessä upottautumista edeltää aina peseytyminen ja puhdistautuminen, koska halachan mukaan veden ja ihmisen välissä ei tule olla mitään, esimerkiksi likaa, vaatteita tai koruja. Mikvessä upottautumisen yhteydessä lausutaan siunaus tähän mitsvaan liittyen. Yleensä mikvessä upottautumisen aikana paikalla on toinen nainen, joka tarkistaa että pää ja hiukset ovat veden alla, eikä nainen koske mikven reunoihin.  
Vain näiden vaatimusten täyttyessä upottautuminen on halachisesti pätevä.
Naisen kuukautisen alkamisen ja mikvessä upottautumisen välisen ajan hän on nidda, ja aviomiehen ja vaimon on kiellettyä harrastaa seksiä. Tähän aikaan liittyy myös muita sääntöjä, joita vaihtelevasti noudatetaan ortodoksijuutalaisten ja konservatiivijuutalaisten keskuudessa. Ortodoksijuutalaisuudessa aviomiehen ja vaimon on kielletty koskea toisiaan, kun vaimo on nidda. Monet ortodoksijuutalaiset avioparit muun muassa välttävät antamasta tavaroita toisilleen tai näkemästä toisiaan vähäpukeisena nidda-ajan aikana.
Målselvin kirkko

| Målselvin kirkko Måleselv kirke |
| --- | --- |
 Kirkko vuonna 2008.
Sijainti:  Målselv, Norja
Kirkkokunta:  Norjan kirkko
Hiippakunta:  Nord-Hålogalandin hiippakunta
Rakentamisvuosi:  1978
Suunnittelija:  Kjell Hansen
Materiaali:  betoni
Istumapaikkoja:  360
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Målselvin kirkko (norj. Målselv kirke) on Målselvin kunnassa Tromssan läänissä Norjassa sijaitseva betonikirkko vuodelta 1978. Se rakennettiin vuonna 1972 salamaniskun sytyttämässä tulipalossa tuhoutuneen puukirkon tilalle.
Kirkkosali.
Aiheesta muualla

Kuvia tai muita tiedostoja aiheesta Målselvin kirkko Wikimedia Commonsissa
Natasha St-Pier

| Natasha St-Pier |
| --- | --- |
 Natasha St-Pier konsertissa 12. maaliskuuta, 2010 (Denain, Ranska)
Henkilötiedot
Syntynyt: 10. helmikuuta 1981 (ikä 43)
Ammatti:  Laulaja, lauluntekijä
Muusikko
Taiteilijanimi:  Natasha St-Pier 
Aktiivisena:  1996-
Tyylilajit:  Pop, Pop rock
Soittimet:  Laulu, piano, kosketinsoittimet
Levy-yhtiöt:  Guy Cloutier Communications, Sony Music Entertainment
Aiheesta muualla
www.natashastpier.com
  [ Muokkaa Wikidatassa ] [ ohje ]  
Natasha St-Pier (s. 10. helmikuuta 1981 Bathurst, New Brunswick, Kanada), on kanadalais-ranskalainen laulajatar, joka nykyisin asuu Ranskassa Pariisissa.
Vuonna 2001 hän edusti Ranskaa Eurovision laulukilpailussa kappaleella Je n'ai que mon âme, sijoittumalla neljänneksi siitä huolimatta, että laulu oli kannattajien voittajasuosikki.
Elämäkerta > Nuoruusvuodet

Natasha St-Pier aloitti kansainvälisen uransa kahdeksantoistavuotiaana tulkitsemalla roolihahmon Fleur-de-Lys tunnetussa ja arvostetussa ranskalaisessa musikaalissa Notre-Dame de Paris vuonna 1999. Jo vuonna 1996 Natasha St-Pier julkaisi ensimmäisen albuminsa, Émergence (Syntyminen). Albumi menestyi kohtalaisen hyvin Kanadassa, laulujen Sans le savoir ja Portés par la vague johdosta.
Elämäkerta > Eurovision laulukilpailu

Vuonna 2000 julkaistiin laulajattaren toinen albumi, À chacun son histoire (Jokaisella oma tarinansa). Sitä myytiin Ranskassa yli 145 000 kappaletta ja antoi näin ollen Natashalle ensimmäisen kultalevyn. Levy sisältää uuden version hänen Euroviisukappaleestaan, Je n’ai que mon âme, jonka on kirjoittanut ja säveltänyt J. Kapler (Robert Goldman), tunnetun ranskalaismuusikon Jean-Jacques Goldmanin veli. Kyseinen kappale oli kannattajien suosikki voittaa Euroviisut.
Hänen valintansa edustaa Ranskaa Eurovision laulukilpailussa 2001 ja erityisesti hänen neljäs sijansa sinetöi yhteistyön Pascal Obispon kanssa, joka jatkuu edelleen. Obispon ollessa yksi Ranskan suosituimpia artisteja Natashan ura sai uuden käänteen.
Laulajatar löi itsensä läpi koko Ranskassa mutta myös useissa frankofonisissa maissa, sekä mm. Puolassa ja Venäjällä.
Elämäkerta > Uran kehitys, menestys

Hänen levynsä De l’amour le mieux (Parasta rakkautta) on myynyt yli 680 000 kappaletta (tuplaplatina), L’Instant d’après (Hetki jälkeenpäin) yli 440 000 kappaletta (platina) ja edellinen albumi Longeur d’ondes (Aaltojen pituus), joka julkaistiin tammikuussa 2006, on myynyt yli 190 000 kappaletta (kultalevy). Singlet kuten Tu trouveras, Nos rendez-vous, Mourir demain ja Un ange frappe à ma porte kokivat myös suuren suosion.
Elämäkerta > Aikuistuminen

Vuonna 2006 suuren menestyksen jälkeen Natasha St-Pier lähti vuoden keikalle Ranskan suurimpiin saleihin. Kiertuetta pidennettiin vuoden 2007 alkupuolelle asti.
Kiertueen jälkeen laulaja otti vuoden loman ja ilmoitti palaavansa lavalle vasta vuonna 2009.
Hänen seitsemäs levynsä, Natasha St-Pier, julkaistiin 17. marraskuuta 2008, joka oli edelleen Pascal Obispon tuottama. Laulaja oli kiertueilla kesällä 2009 eri festivaaleilla jonka jälkeen seurasi salikiertue. Tammikuussa 2009 laulaja oli myös näkyvissä uudessa TV-sarjassa Second Chance.
27. marraskuuta 2009 ilmestyy Natasha St-Pier'in kahdeksas levy, joka on Best of, mutta levyltä löytyy myös uusia lauluja, kuten ensimmäinen singlejulkaisu L'instant T. Heti alkuvuodesta 2010 seuraa yli puolen vuoden kiertue.
Diskografia > Albumit

1996: Émergence
2001: À chacun son histoire
2002: De l'amour le mieux
2002: Encontraras (espanjalainen versio ranskalaisesta laulusta "De l'amour le mieux")
2003: L'Instant d'après
2006: Longueur d'ondes
2008: Natasha St-Pier
2009: Tu trouveras... 10 ans de succès (Best of)
2012: Bonne nouvelle
2015: Mon Acadie
2017: L'alphabet des animaux
2018: Thérèse de Lisieux – Aimer c'est tout donner
2020: Croire
2022: Jeanne
Diskografia > Singlet

1996: Il ne sait pas
1996: Sans le savoir
1997: Portés par la vague
2000: À chacun son histoire
2000: Tu m'envoles
2001: Je n'ai que mon âme
2002: Tu trouveras (duo Pascal Obispon), (espanjaksi : Encontrarás, duo Miguel Bosé)
2003: Nos rendez-vous
2003: Alors on se raccroche
2003: Toi qui manques à ma vie
2003: Por probarlo todo (espanjalainen versio ranskalaisesta laulusta "On peut tout essayer")
2003: Tant que c'est toi
2004: Quand on cherche l'amour
2004: Mourir demain (duo Pascal Obispo)
2004: Je te souhaite
2005: J'avais quelqu'un
2006: Un ange frappe à ma porte
2006: Ce silence (duo Frédéric Château)
2006: Tant que j'existerai
2008: Embrasse-moi
2008: 1,2,3
2009: L'instant T
2012: Bonne nouvelle
Aiheesta muualla

(ranskaksi) Virallinen kotisivu.
Nižni Novgorodin kuvernementti

| Nižni Novgorodin kuvernementti Нижегородская губерния |
| --- | --- |

 Vaakuna
 Kuvernementin kartta Venäjän kartalla 1914.
Valtio:   Venäjä
Perustettu:  1714
Lakkautettu:  1929
Hallinto:  
 – hallinnollinen keskus:  Nižni Novgorod
Pinta-ala  (45 036,7 neliövirstaa (1897)):  51 254.6 km²
Väkiluku (1897):  1 584 774
Nižni Novgorodin kuvernementti (ven. Нижегоро́дская губе́рния, Nižegorodskaja gubernija) oli Venäjän keisarikunnan kuvernementti vuosina 1714–1929. Tämän jälkeen siitä tuli osa Nižni Novogordin aluetta.
Kuvernementtia reunusti lännessä Vladimirin kuvernementti, pohjoisessa Kostroman ja Vjatkan kuvernementit, idässä Kazanin ja Simbirskin kuvernementit ja etelässä Penzan ja Tambovin kuvernementit.
Vuoden 1897 väestönlaskennan mukaan kuvernementin asukasluku oli 1 584 774. Kuvernementin pääkaupunki oli Nižni Novgorod (90 053 as. vuonna 1897). Aluehallintoa varten kuvernementti oli jaettu 11 kihlakuntaan.
Suurimpia kielellisiä väestöryhmiä olivat venäläiset (93,2 %), mordvalaiset (3,4 %) ja tataarit (2,6 %).
Suomen tataarien esivanhemmat olivat kotoisin Nižni Novgorodin kuvernementin Sergatšin kihlakunnan kylistä ja etenkin Aktukista.
Aiheesta muualla

Kuvia tai muita tiedostoja aiheesta Nižni Novgorodin kuvernementti Wikimedia Commonsissa
Nižegorodskaja gubernija (Brockhaus–Jefron -tietosanakirjan (1890—1907) artikkeli verkkomuodossa) Entsiklopeditšeski slovar F. A. Brokgauza i I. A. Jefrona. Viitattu 28.7.2014. (venäjäksi)
Gubernii Rossijskoi imperii. Istorija i rukovoditeli. 1708–1917 (pdf) (Venäjän keisarikunnan kuvernementit (1708-1917) -kokoelmateos pdf-muodossa, 535 sivua)  2003. Transneft-yhtiön rahoittama Runivers-hanke eli "Venäjä alkuperäisteoksien kautta" (Россия в подлиннике), runivers.ru. Viitattu 28.7.2014. (venäjäksi)
Nidoran

Nidoran tarkoittaa seuraavia hahmoja:
Nidoran♂, koiraspuolinen Pokémon-hahmo
Nidoran♀, naaraspuolinen Pokémon-hahmo.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Nidoran”, voi hakea sivunnimihaulla, laajalla sivunnimihaulla tai tekstihaulla.
Munkkivuoren ostoskeskus

Munkkivuoren ostoskeskus 2009. Taustalla Munkkivuoren kirkko kellotorneineen.
Munkkivuoren ostoskeskus 1960-luvulla.
Munkkivuoren ostoskeskus on Helsingin Munkkivuoressa sijaitseva ostoskeskus. Se avattiin 3. joulukuuta 1959.
Vuonna 1959 valmistuneen ostoskeskuksen rakennutti Otto Wuorio Oy ja sen suunnittelivat arkkitehdit Olavi Terho, Antti Pernaja, Juhani Kivikoski ja Nils Sandell. Ostoskeskusta on laajennettu sekä korjattu vuonna 1964 ja 1994, jolloin alataso otettiin käyttöön pysäköintihallia varten ja pihalta purettiin alkuperäiseen arkkitehtuurikokonaisuuteen kuulunut pyramidin muotoinen grillikioski. Tällöin ostoskeskukseen muutti myös S-market. Muita ostoskeskuksessa toimivia liikkeitä ovat muun muassa K-Supermarket, Alko ja Fazer.
Ostoskeskusta hoitaa Munkin yrittäjäyhdistys ry. Museoviraston luokitus Munkkivuoren ostoskeskukselle on vuodesta 2002 ollut A1 niin kulttuuriselta kuin toiminnalliselta arvoltaan.
Ostoskeskuksen nimi

Ostoskeskuksen nimiehdotuksista käytiin alussa melkoista kiistaa, sillä Suomessa ei ennen ollut ostoskeskuksia, eikä sellaiselle ollut keksitty vielä nimeä. Samoihin aikoihin ryhdyttiin rakentamaan Ostoskeskus Puotinharjun Puhosta, joten Uusi Suomi -lehti järjesti nimestä kilpailun. Kilpailun voitti sana ostokeskus 500 äänellä.
Yhtenä ehdotuksena tuli myös puhos. Sanan oli keksinyt kielitieteilijä, professori Kustaa Vilkuna, joka toivoi, että kaikkia kauppiasyhteisöjä ryhdyttäisiin kutsumaan tällä nimityksellä. Ehdotus ei kuitenkaan mennyt läpi, joten nimenä päätettiin alussa käyttää "Munkkivaaran ostokeskusta", joka toimi tuolloin vähän aikaa myös ostoskeskuksen apteekin nimenä. Nimi vakiintui kuitenkin myöhemmin Munkkivuoren ostoskeskukseksi, kaupunginosan nimen mukaan. Vielä pitkään oli käytössä vihreitä roska-astioita, joiden kyljessä luki "Pidä Puhos puhtaana".
Alkuperäiset yritykset

Ostoskeskuksen alkuperäisiä yrityksiä olivat Fazer, Varuboden, HOK:n Baari, kemikalio Clou ja Disa. Lisäksi oli pankkeja, kuten HOP, SYP, Torkkelin Säästöpankki sekä Kansallis-Osake-Pankin konttori. Päivittäistavarakauppiaana toimi K-kauppa PIVO, joka myös keksi ensimmäisenä Suomessa einesruoan.[lähde? ] Yksi pitkäaikaisimmista ostarilla toimivista yrityksistä on Tukkatalo, joka on ollut siellä 50 vuotta. Ostoskeskuksessa oli myös Helsingin Sanomien tilaus- ja ilmoituskonttori, Neovius-lankakauppa ja Munkkiniemen kirjakauppa. Huopalahdentien päädyssä olevissa pienissä rakennuksissa oli kukkakauppa, kioski ja suutari. Kemikalioliikkeet toimittivat nailonsukkia silmikoitavaksi.
Metrosuunnitelmat

Suunniteltaessa metroa Helsinkiin oli Reino Castrénin metrosuunnitelmissa myös linja, joka olisi tullut Munkkivuoreen. Kyseessä olisi ollut aivan maan pinnan alla kulkenut kevytmetro, joka olisi ollut hyvin samankaltainen kuin ovat Helsingin raitiotiet. Munkkivuoren ostoskeskusta laajennettaessa vuonna 1964 varattiin tilat myös mahdolliselle metroasemalle. Ostoskeskuksen Alko sijaitsee nykyään tilassa, jota kaavailtiin metroaseman lippuhalliksi. Sen alla on keskeneräinen, louheen täyttämä halli, johon ei koskaan rakennettu varsinaista metroasemaa.
Aiheesta muualla

Kuvia tai muita tiedostoja aiheesta Munkkivuoren ostoskeskus Wikimedia Commonsissa
Munkkivuoren ostoskeskuksen omat sivut
Helsingin ostoskeskukset. Karitta Laitinen, Aalto-yliopisto 2012. PDF.
Warhammer 40,000

| Warhammer 40,000 |
| --- | --- |

Pelaajia:  2 tai enemmän
Ikäsuositus:  12+
Pelin kesto:  60–300 min
Monimutkaisuus:  korkea [lähde? ]
Strategisuus:  keskitasoa [lähde? ]
Satunnaisuus:  erittäin korkea (arpaonni)
 BoardGameGeek 
Warhammer 40,000 (myös Warhammer 40K, WH40K tai joskus 40k) on brittiläisen Games Workshopin julkaisema science fiction -teemainen miniatyyripeli. Peli vaatii pelaajaltaan onnistunutta taktiikkaa ja noppaonnea. Pelissä käytetään Citadel Miniaturesin valmistamia 1:56 mittakaavassa toteutettuja miniatyyreja. Warhammer 40,000 on voittanut  Origins Award -palkinnon. Best Miniatures Rules of 1993 (2nd edition säännöillään) Warhammer 40,000 on toisen Games Workshopin tunnetun miniatyyripelin Warhammer Fantasyn sisarpeli.
Synty

Alkuperäinen peli, Warhammer 40,000: Rogue Trader, julkaistiin vuonna 1987. Paranneltu laitos, yleisesti kutsuttu nimellä 2nd edition[lähde? ], julkaistiin vuonna 1993, Kolmas 1998, Neljäs 2004, Viides 2008,  Kuudes 2012, Seitsemäs 2014, Kahdeksas 2017. Yhdeksäs laitos julkaistiin Heinäkuussa 2020.
Harrastaminen

Warhammer 40,000 on peliharrastus, jossa yhdistyy miniatyyrien kerääminen ja valmistaminen, pelien ennakkosuunnittelu ja itse pelien pelaaminen. Monet harrastajat pitävät kaikista pelin osa-alueista, toiset ovat keskittyneet pelkästään pelaamiseen tai miniatyyrien keräämiseen.[lähde? ] Kaikissa tapauksissa miniatyyrien hankkiminen on välttämätöntä. Pelaaminen edellyttää lisäksi pelin sääntöjen hyvää tuntemusta.
Miniatyyrit

Pelin viralliset miniatyyrit ovat keskimäärin 28 millimetriä korkeita, erittäin yksityiskohtaisia muovisia ja metallisia pienoismalleja ihmisistä ja muista peliin kuuluvien lajien edustajista. Korkeasta laadusta johtuen miniatyyrit ovat kalliita ja niiden hinnat ovat nousseet jatkuvasti pelin suosion kasvaessa 1990-luvun alusta lähtien. Yhden Warhammer 40,000 -pelin pelaamiseen tarvitaan vähintään kahden pelaajan armeijat, jotka kumpikin koostuvat kymmenistä miniatyyreistä. Sääntökirjoissa on esitetty säännöt kaikille virallisille miniatyyreille, tosin kaikkia miniatyyrejä voi muokata oman mielensä mukaan.
Pienoismallit myydään maalaamattomina ja tavallisesti osissa, joten niiden kokoonliimaaminen ja maalaaminen on välttämätöntä. Maalaaminen on monien pelaajien mielestä eräs harrastuksen mielenkiintoisimpia puolia, jossa pelaajan taiteelliset lahjat tulevat esiin.[lähde? ] Monet pelaajat haluavat myös muokata virallisia miniatyyreja omien mieltymystensä mukaisesti muuttamalla niiden varustusta tai asentoja, tai rakentamalla joitain osia green stuff -epoksikitistä. Miniatyyrien hankkiminen on välttämätöntä, jos haluaa pelata peliä, sillä monimutkaisten sääntöjen vuoksi itse tehtyjä pelinappuloita on usein vaikea tunnistaa pelikentällä tietyksi joukkioksi.
Miniatyyrit > Pelin kulku

Yksi Warhammer 40,000 -peli voi kestää noin kahdesta tunnista jopa kymmeneen tuntiin. Pelin pituus riippuu osanottajien määrästä ja siitä kuinka laaja peli on. Peli käydään tavallisesti kahden pelaajan välillä, jotka kumpikin ohjaavat omaa armeijaansa pelikentällä. Kolmannen tai useamman pelaajan mukaan ottaminen pidentää peliä merkittävästi. Ennen peliä pelaajat sopivat armeijoidensa koosta ja suunnittelevat ja valmistelevat  miniatyyrit, jonka aikovat tuoda peliin. Suunnitteluvaihe on merkittävä tulevassa pelissä käytettävän taktiikan osalta.
Peli etenee pelaajien siirtäessä vuorotellen koko armeijaansa. Käytännössä toinen pelaaja joutuu odottamaan viidestä kahteenkymmeneen minuuttia toisen pelaajan siirtäessä miniatyyrejaan[lähde? ] ja heitellessä noppia, joilla kuvataan taistelun kulkua. Pelivuorossa oleva pelaaja päättää ensin, mitkä hänen joukoistaan liikkuvat ja siirtää miniatyyrit. Tämän jälkeen hän päättää, mitkä joukoista ampuvat mitäkin vastustajan joukkoa ja tulos selvitetään mittanauhan ja noppien avulla. Lopuksi lähellä vastustajaa olevat joukot voivat rynnäköidä näiden kimppuun lähitaisteluun. Näiden vaiheiden jälkeen pelivuoro vaihtuu. Tavallinen vuorojen määrä on 5–7 vuoroa, joka vaihtelee pelattavan tehtävän mukaan.
Taustaa

Warhammer 40,000 sijoittuu tarinallisesti kaukaisen tulevaisuuden synkkään maailmaan. Warhammer 40,000:n universumi on kattavasti dokumentoitu sääntökirjojen ja tarinaan liittyvien romaanien kautta. Sääntökirjat ja monet romaanit ovat kirjoitettu ihmisten näkökulmasta, vaikka pelissä on useita muitakin rotuja.
Perusajatuksena on tilanne, jossa ihmiset ovat vuosituhanten saatossa levittäytyneet koko galaksiin. Ajan myötä osa asutetuista planeetoista on unohtanut yhteytensä alkuperäänsä ja tämä johtaa monenlaisiin konflikteihin. Ihmiskuntaa hallitsee maapallolla asuva Keisari, joka elää elintoimintoja ylläpitävään koneeseen sidottuna eikä suoranaisesti puutu ympärillä tapahtuviin asioihin. Keisari ei eläessään sietänyt alamaistensa palvontaa, mutta häntä pidettiin pienissä salaseuroissa jumalolentona. Koko valtakunta alkoi uskoa Keisarin jumaluuteen tämän kuoltua.